© Анелия Николова Министърът на туризма Николина Ангелкова

Следващата година ще бъде обявена от Русия за Година на българския туризъм, съобщи пред медиите министърът на туризма Николина Ангелкова след връщането си от Москва, където тя беше в състава на правителствената делегация начело с премиера Бойко Борисов.

По принцип Руската федерация всяка година обявява дестинация, предпочитана от руските туристи, за година на тази държава, разясни министърът, цитирана от БТА

По време на двустранните разговори, които Ангелкова е имала в Москва, е било подчертано, че България остава сред първите пет предпочитани за почивка дестинации за руските туристи, а идеята е да се запази нивото им на това от миналата година, макар че в момента имало лек спад от 3-4 на сто заради "агресивната ценова политика на Турция".

През миналата година руските туристи са били 559 хиляди, като амбицията е тази година да няма спад.

В интервю за БНТ тя каза, че предимство на България е съотношението качество - цена.